# data[].attributes.body
Testi voi antaa apua siihen, miten voit kertoa vahvuuksistasi

# data[].attributes.attachment_link.readable_text
Mikä on testin tuottama persoonaprofiili?

Persoonaprofiili perustuu jungilaiseen analyyttiseen psykologiaan (sveitsiläinen psykologi Carl Jung), jonka mukaan ihmisen toiminta perustuu ajattelufunktioihin. Nämä ajattelufunktiot kertovat:

Mistä ihminen pääsääntöisesti ammentaa energiansa. Tuleeko se ensisijaisesti ulkopuolisesta vai henkilön sisäisestä maailmasta.

Henkilön ajattelutavasta eli kuinka konkreettisesti tai abstraktisti henkilö havaitsee asioita.

Onko hän ajattelussaan enemmän käytännönläheinen vai intuitiivinen.

Painavatko päätöksenteossa enemmän järki- vai tunneperusteet.

Funktioiden vahvuudet painottuvat eri ihmisillä eri tavoin. Lopputuloksena on variaatioiden kirjo. Kahta täysin samanlaista ihmistä on lähes mahdotonta löytää.

Persoonaprofiilissa haetaankin funktioiden painotuksia. Olemme enemmän toista kuin toista. Toinen on puheliaampi; toinen keskittyy mieluummin omiin ajatuksiinsa. Tilanteet vaikuttavat myös hyvin paljon siihen, millaisia olemme. Joku voi olla työroolissaan hyvinkin erilainen kuin vapaa-ajan roolissaan. Roolit ja ominaisuudet vaihtelevat siis tilanteen mukaan. Myös vuorovaikutustilanteilla on merkitystä valitsemaamme rooliin ja toimintatapaamme.

Jungin ajattelutavassa viehättää selkeys, yksinkertaisuus ja hyödynnettävyys käytännön tarpeisiin. Niinpä vuosien saatossa Jungin ajatuksia ja oivalluksia on käytetty ja hyödynnetty lukuisissa ihmisen toimintaa mittaavissa analyyseissä. Tämä persoonaprofiili on yksi niistä.

Mitä hyötyä persoonaprofiilista on?

Persoonaprofiilista saa kuvan itsestään sellaisena kuin itse itsensä näkee. Vastata voi joko ajattelemalla itseään sellaisena kuin todella on, sellaisena kuin näkee itsensä työroolissa tai sellaisena kuin toivoisi olevansa. Tärkeää on, että tietää mikä "hattu" vastatessa on ollut päässä.

Profiili toimii parhaiten itsetuntemuksen parantajana ja täsmentäjänä. Siitä saa hyvin osviittaa ja vinkkejä omista vahvuusalueista ja se auttaa itselle mieluisten alueiden kartoittamisessa tai löytämisessä.

Jos olet vuorovaikutuksessa henkilöiden kanssa, jotka myös ovat tehneet persoonaprofiilin, on usein hyvin hyödyllistä ja palkitsevaa käydä profiileita yhdessä läpi ja oppia toinen toisesta kommunikaatio-, yhteistoiminta- ja vuorovaikutustilanteissa. Tämä on hauska tapa oppia erilaisuudesta ja samanlaisuudesta. Samalla saa ymmärrystä siihen, miten ajattelu ja toiminta sujuvat joidenkin ihmisten kanssa helposti, kun joidenkin toisten kanssa se vaatii enemmän panostusta.

Mihin persoonaprofiili EI sovi?

Persoonaprofiili ei ole täydellinen kuvaus yksilöstä kaikkine ominaisuuksineen. Sen on joskus sanottu kuvaavan "käyttöjärjestelmäämme". Sitä kaikkea, mitä tämä käyttöjärjestelmämme sitten käyttää (tietoja, taitoja, ominaisuuksia, motiiveja ja kokemuksia), persoonaprofiili ei kartoita.

Persoonaprofiili ei ole myöskään työhakutilanteissa riittävä kuvaamaan henkilön ajattelu - ja toimintatavan sopivuutta tai sopimattomuutta johonkin tehtävään. Profiilin tiedoista voi olla hyötyä ja ne voivat toimia keskustelussa pohjana mutta päätöksenteossa pelkän persoonaprofiilin tiedon käyttö on profiilin väärinkäyttöä.

Persoonaprofiilia ei myöskään voi käyttää syynä olla jonkinlainen tai tehdä tai olla tekemättä jotain.

1) Miksi minun pitäisi tehdä testi ja tietää profiilini?

Testitulos näyttää luontaiset vahvuutesi. Jos pystyt elämässäsi (töissä ja ihmissuhteissa) keskittymään näihin vahvuusalueisin, tulee elämästäsi paljon helpompaa kuin jos joutuisit elämään jatkuvasti "vastavirtaan".

2) Testejä on useita mistä tietää mikä on paras tai pätevin?

Hyviä testejä on tosiaan paljon. Koska psykologia on epäeksakti (epätarkka) tiede, ei ole olemassa absoluuttisesti parasta tai pätevintä testiä. Tämän testin soveltama teoriapohja on ehkä tutkituin ja hyväksytyin malli länsimaisessa psykologiassa.

3) Käytetäänkö näitä testejä rekrytoinneissa tai henkilöarvioinneissa?

Kyllä, vastaavia testejä käytetään myös henkilöarvioinnin osana.

4) Onko joku profiili parempi kuin toinen jossain tilanteessa?

Kyllä, joissakin tilanteissa jollakin profiililla pärjää helpommin kuin toisella. Vastaavasti jossakin toisessa tilanteessa jokin toinen profiili voi olla parempi. Yleisesti ottaen ei ole parempia tai huonompia profiileja, kukin profiili sopii hieman erilaisiin tilanteisiin.

5) Voiko näitä profiileja tulkita kuka vain ja jos voi miten se on mahdollista?

Varsinainen syvällinen profiilin tulkinta on syytä jättää koulutetuille ammattilaisille. Sen sijaan se tekstikuvaus, jonka olet tulokseksi saanut, on vapaasti käytössäsi.

6) En usko näihin pätkän vertaa, miten vakuutatte minut?

Ehkäpä huomaat profiilin osuvuuden itseesi ja omaan käyttäytymiseesi. Joskus voi olla myös helpompaa arvioida toisia. Ehkäpä pyydät jota kuta toista tekemään testin ja vertaat hänen saamiaan tuloksia siihen mielikuvaan, joka sinulla on tuosta henkilöstä.

7) Jos esimieheni/puolisoni tietää profiilini, eikö hän voi käyttää sitä hyväkseen myös väärissä tilanteissa?

Näin voi pahimmillaan käydä. Tällainen on kuitenkin profiilin väärinkäyttöä. Profiilia on tarkoitus käyttää luontaisten vahvuuksien kuvaamiseen ja positiivisen kehityksen välineenä, ei negatiivisessa mielessä.

8) Miten usein profiili ei pidä paikkaansa ja miksi?

Kaikki profiilin osat eivät aina välttämättä pidä täysin paikkaansa. Kyse on kuitenkin aste-eroista - olemme enemmän kuvatun kaltaisia kuin vastakkaisia. Lisäksi ehkä noin 10% ihmisistä saa tuloksen, joka on kahden eri arkkityypin rajamaastossa. Tulemme myöhemmin tarkentamaan testiä näiden noin 10% osalta.

9) Miten profiilia pitää tulkita... lukea kuin piru raamattua... osata suodattaa jotain... uskoa kuten horoskooppiin... jotain siltä ja väliltä?

Profiilista kannattaa hyödyntää ja soveltaa niitä osia, jotka tuntuvat osuvan kohdalleen. Kuten edellä on todettu, jotkin profiilin osat eivät välttämättä aina ole täysin kohdallaan. "Maalaisjärkeä" kannattaa soveltaa, koska testituloksissa on väistämättä jouduttu tekemään yleistyksiä.

10) Mitä persoonaprofiili mittaa?

Tämä persoonaprofiili mittaa neljää erilaista ajattelufunktiotamme, jotka ovat:

Mistä ihminen pääsääntöisesti ammentaa energiansa. Tuleeko se ensisijaisesti ulkopuolisesta vai henkilön sisäisestä maailmasta.

Henkilön ajattelutavasta eli kuinka konkreettisesti tai abstraktisti henkilö havaitsee asioita.

Onko hän ajattelussaan enemmän käytännönläheinen vai abstrakti.

Painavatko päätöksenteossa enemmän järki- vai tunneperusteet.

11) Kuinka luotettava persoonaprofiilin antama tulos on?

Tulos on varsin luotettava. Suuri enemmistö ihmisistä tunnistaa ja kokee tulosten osuneen kohdalleen.

12) Voiko persoonaprofiilin antama tulos muuttua ajan myötä?

Perustulos ei muutu. Muutoksia voi kuitenkin tapahtua, jos esim. ensin vastataan vahvasti työroolin asettamien vaatimusten mukaisesti ja toisen kerran vastataan vapaa-ajan tilanteessa.

13) Mistä tiedän miten vahvoja eri ominaisuudet persoonaprofiilissani ovat?

Saamasi tulos ei sinällään kuvaa ominaisuuksien voimakkuutta. Olemme tältä osin täsmentämässä profiilikuvauksia jatkossa.

14) Voiko persoonaprofiilin sisältöä opiskella jossain?

Profiilin yhteydessä on 4-kirjaiminen kirjainyhdistelmä. Vaikka tämä testi ei ole virallinen MBTI-testi, ovat tulokset riittävän lähellä sitä. Näin ollen löydät lisätietoa profiilistasi googlaamalla ko. kirjainyhdistelmällä.

15) Haluaisin tietää mitkä ovat esimieheni ja työkavereiden persoonaprofiilit? Miten se on mahdollista?

He voivat käydä tekemässä saman testin ja näyttää sitten tuloksensa sinulle. Olemme myöhemmin laajentamassa tätä testipalvelua vuorovaikutusosiolla, jolloin voit kutsua tuttaviasi ja kollegojasi testiin ja saat selkeitä vinkkejä vuorovaikutuksenne kehittämiseen.

16) Voinko laittaa persoonaprofiilini tuloksen työhakemukseeni kuvauksena itsestäni?

Kyllä. Niiltä osin, kun koet kuvauksen olleen osuva.

17) Onko mahdollista että puolisoni ja minun profiilit ovat aivan samat?

Kyllä.

18) Tyttäreni persoonaprofiili on vastakkainen kuin omani. Miten se on mahdollista?

Tämä on täysin mahdollista. Persoonaprofiili ei ole geneettisesti periytyvä. Tämä selittää mm. sen yleisen havainnon, että samassa sisarusparvessa voi olla täysin erilaisia lapsia.

19) Ajattelin ottaa tatuoinnin persoonaprofiilini tunnuksesta. Mitä olette mieltä?

Tämä on tietenkin täysin oma asiasi. Muista kuitenkin, että tatuoinnin poisto - jos tulet katumapäälle - on hyvin hankalaa ja kallista. Mikäli kuitenkin tatuointiin päädyt, kannattaa sinun ehkä varmuuden vuoksi tehdä useampi erilainen MBTI-sukuinen testi, jotta voit olla täysin varma omasta tunnuksestasi.

20) Mihin tällainen testi perustuu?

Persoonaprofiili perustuu jungilaiseen analyyttiseen psykologiaan (sveitsiläinen psykologi Carl Jung).

21) Miten tulokseni voivat olla näin osuvia?

Testissä kysytään monilla eri tavoilla ja sanoilla neljää eri asiaa. Tämä pienentää epätarkkuutta ja estää tarkoituksellisenkin huijaamisen.

22) Voiko vastatessa huijata?

Kuten yllä on sanottu, tämä on varsin hankalaa, ellei vastaaja ole psykologian ammattilainen. Huijaamisesta ei myöskään ole mitään hyötyä - päinvastoin siitä on haittaa - jos halutaan selvittää oman luontaiset vahvuudet.

23) Näkyykö tuloksissa negatiivisia tai haitallisia tietoja minusta?

Tuloksissa painotetaan positiivista psykologiaa eli luontaisia vahvuuksia. Nämä eivät siten ole negatiivisia tai haitallisia tietoja.

24) Mittaako testi, älykkyyttä tai taipumuksia tai näkyykö tuloksista, jos olen hullu?

Tämä testi mittaa luontaisia psykologisia vahvuuksia. Näin ollen tämä ei ole älykkyys- tai kykytesti, eikä testin perusteella voida analysoida psykologisia häiriöitä.

25) Miksi testissä kysytään samoja asioita eri sanoilla?

Tämä tehdään tarkkuuden parantamiseksi. Kun "samaa asiaa" kysytään monelta eri kantilta, on näiden vastausten keskiarvo varsin tarkasti siinä kuin oma ajattelutapamme onkin.

# data[].attributes.attachment_link.description
Selvitä, mitä ihmistyyppiä edustat. Voit hyödyntää tulosta niin työelämässä kuin ihmissuhteissakin. #tyyppitesti

# data[].attributes.headline
Avustava nuoriso-ohjaaja haku auki nyt! 5.2.-26.2.

# data[].attributes.subject
Avustava nuoriso-ohjaaja haku auki nyt! 5.2.-26.2.

# data[].attributes.attachment_link.readable_text
Haemme Helsingin kaupungin Nuorisopalveluihin 16-17-vuotiaita nuoria tekemään nuorisotyötä Helsingin eri alueilla kesällä 2024 (37 tehtävää).

Alueella avustavan nuoriso-ohjaajan tehtävät pitävät sisällään monipuolisesti mielenkiintoisia tehtäviä, joissa pääset ohjaamaan lapsia ja nuoria esimerkiksi pienryhmissä, avoimessa nuorisotalotoiminnassa, päiväleireillä ja retkillä. Toimintaa voidaan toteuttaa esimerkiksi puistoissa, nuorisotaloilla, kauppakeskuksissa tai muissa toimintaympäristöissä.

Tehtävissä onnistumista tukee esimerkiksi innostunut asenne, vuorovaikutustaidot, harrastuneisuus, tukioppilastoiminta tai kokemus lasten ja nuorten ohjaamisesta.

Tehtävät sijoittuvat nuorisotyöyksiköihin eri puolille Helsinkiä. Työ sijoittuu joko kesä- tai heinäkuulle ja voi pitää sisällään ilta- ja viikonlopputyötä. Tarkemmat kuvaukset eri paikoista ja työtehtävistä löydät alempaa tekstistä. Hakulomakkeessa pääset kertomaan, missä paikoissa olet erityisesti kiinnostunut työskentelemään.

Voit hakea nuorten kesätöitä, mikäli olet kesätyön alkaessa alle 18-vuotias ja suorittanut peruskoulun. Helsingin kaupunki tarjoaa kesätöitä myös nuorille, joilla on tuen tarpeita työllistymisessä.

1. Eteläinen nuorisotyöyksikkö, kolme (3) tehtävää 3.6.- 2.7.2024

Eteläisessä nuorisotyöyksikössä pääset toteuttamaan sään salliessa ulkona tapahtuvaa avointa nuorisotyötä pelaillen, hengaillen ja päiväretkiä tehden Oodin tai Ruoholahden nuorisotaloilla. Työaika on pääsääntöisesti ennen klo 18.00.

2. Haagan nuorisotyöyksikkö, kolme (3) tehtävää 3.6.- 2.7. 2024, Yksi (1) tehtävä 3.6.-2.7.2024

Alueellista kesätoimintaa ulkona nuorille Haagan, Pitäjänmäen ja Konalan alueella. Tehtäviin kuuluu alueen puistoissa ja ulkopelikentillä työskentely, toiminnan suunnittelu, toteutus ja arviointi. Tehtäviin kuuluu myös toiminnan markkinointi sosiaalisessa mediassa. Työaika on pääsääntöisesti ennen klo 18.00.

3. Retki- ja päiväleiritoiminta, kaksi (2) tehtävää 3.6.-2.7.2024.

Tehtäviin kuuluu retki- ja päiväleiritoiminnassa nuorten ohjaaminen, toiminnan toteutus ja arviointi. Kesätoiminnan kesätyöntekijä suunnittelee ja toteuttaa yhdessä nuoriso-ohjaajan kanssa toimintaa lapsille ja nuorille.  Tehtäviin kuuluu myös toiminnan markkinointi sosiaalisessa mediassa. Työaika on pääsääntöisesti ennen klo 18.00.

4. Laajasalon kesäparkki, kaksi (2) tehtävää 3.6.-2.7.2024

Tehtäviin kuuluu kesätoiminnan suunnittelu ja ohjaus kesäparkilla Laajasalon liikuntapuistossa. Työtehtävä sisältää mm. viestinnästä, välineistä ja toimintaympäristöstä huolehtimista. Toiminta tapahtuu pääosin ulkona Kesäparkilla.

5. Kaarelan nuorisotyöyksikkö, kaksi (2) tehtävää 3.6.-2.7.2024 ja kaksi (2) tehtävää 1.-31.7.2024

Tehtäviin kuuluu avoimessa nuorisotalotoiminnassa työskentely ja toiminnan suunnittelu, toteutus ja arviointi yhdessä nuoriso-ohjaajien kanssa. Toiminta sisältää mm. kokkausta, pelejä, liikuntaa, ympäristötoimintaa sekä retkitoimintaa. Lisäksi tehtäviin kuuluu toiminnan markkinointi sosiaalisessa mediassa.

6. Nuta- ja skeittikonttitoiminta Kelkkapuistossa, Kontulan nuorisotyöyksikkö, neljä (4) tehtävää 3.6.-2.7. 2024 ja kaksi (2) 1.-31.7.2024

Toiminnan suunnittelu, toteutus ja arviointi. Tehtäviin kuuluu myös skeittausvälineiden lainaaminen, toiminnan markkinointi sosiaalisessa mediassa sekä tilojemme huolto- ja siistimistehtäviä. Työntekoa auttaa harrastuneisuus skeittauksen parissa.

7. Kivikon nuorisotalon kesätoiminta, kaksi (2) tehtävää 3.6.-2.7. 2024

Tehtäviin kuuluu toiminnan suunnittelu, toteutus ja arviointi. Toiminta sisältää mm. kädentaitoja, ympäristötoimintaa, kokkausta, pelejä, liikuntaa, sekä retkitoimintaa. Lisäksi tehtäviin kuuluu toiminnan markkinointi sosiaalisessa mediassa sekä tilojemme huolto- ja siistimistehtäviä.

8. Malmin nuorisotyöyksikkö, kolme (3) tehtävää 3.6.-2.7.2024 ja kolme (3) tehtävää 1.-31.7.2024

Tehtäviin kuuluu avoimessa nuorisotalotoiminnassa työskentely ja toiminnan suunnittelu, toteutus ja arviointi yhdessä nuoriso-ohjaajien kanssa. Toiminta sisältää mm. pelejä, liikuntaa, ympäristötoimintaa sekä retkitoimintaa. Lisäksi tehtäviin kuuluu toiminnan markkinointi sosiaalisessa mediassa.

9. Maunulan nuorisotyöyksikkö, neljä (4) tehtävää 3.6.- 2.7. 2024 ja kolme (3) tehtävää 1.-31.7.2024

Maunulan nuorisotalon kesätoimintaan kuuluu lapsille ohjatun toiminnan järjestäminen sekä mahdollisesti popup-kahvilan pyörittäminen. Kesätyöntekijät pääsevät toiminnan ohjaamisen lisäksi suunnittelemaan ja toteuttamaan retkipäiviä nuoriso-ohjaajien avustuksella.

10. Oulunkylän nuorisotalo, kaksi (2) tehtävää 3.6.-2.7.2024

Oulunkylän nuorisotalon kesätoiminnassa toteutetaan toimintaa sekä ulkona että sisällä. Tehtäviin kuuluu esimerkiksi Oulunkylä-päivän tapahtumatuotantoa, asukasyhteistyötä sekä muuta pop-up toimintaa. Tehtäviin kuuluu myös toiminnan markkinointi sosiaalisessa mediassa.

11. Maunulan pelitoiminta, kolme (3) tehtävää 1.-31.7.2024

Maunulan pelitoiminnassa järjestetään Maunula-talossa videopelitoimintaa, kuten turnauksia ja pelien streamausta. Kesätyöntekijöiden tehtävänä on kasata tietokoneista ja konsoleista pelikompleksi Maunula-talon saliin.

12. Munkkiniemen nuorisotyöyksikkö, kaksi (2) tehtävää 3.6.-2.7.2024

Kesätoiminnan kesätyöntekijä suunnittelee ja toteuttaa yhdessä nuoriso-ohjaajan kanssa toimintaa lapsille ja nuorille. Päivittäiset työtehtävät vaihtelevat retkistä ja leireistä aina leikkien ohjaamiseen sekä pihapelien suunnittelusta askarteluun.

13. Munkkiniemen nuorisotyöyksikkö, IrisHelsinki, neljä (4) tehtävää 3.6.-2.7.2024

Kesätyöntekijä suunnittelee ja toteuttaa yhdessä nuoriso-ohjaajien kanssa Nuorten Helsinki Priden ohjelmaa ja työpajoja sekä muuta IrisHelsingin kesätoimintaa, kuten retkiä ja nuorten iltoja. Tehtäviin kuuluu myös toiminnan markkinointi sosiaalisessa mediassa sekä tilojemme huolto- ja siistimistehtäviä.

# data[].attributes.attachment_link.title
Avustava nuoriso-ohjaaja, alueella tehtävä nuorisotyö | Helsingin kaupunki

# data[].attributes.attachment_link.description
Haemme Helsingin kaupungin Nuorisopalveluihin 16-17-vuotiaita nuoria tekemään nuorisotyötä Helsingin eri alueilla kesällä 2024 (37 tehtävää). Alueella avustavan nuoriso-ohjaajan tehtävät pitävät sisällään monipuolisesti mielenkiintoisia tehtäviä, joissa pääset ohjaamaan lapsia ja nuoria esimerkiksi pienryhmissä, avoimessa nuorisotalotoiminnassa, päiväleireillä ja retkillä. Toimintaa voidaan toteuttaa esimerkiksi puistoissa, nuorisotaloilla, kauppakeskuksissa tai muissa toimintaympäristöissä.

# data[].attributes.attachment_link.description
Löydä sinulle sopivia työpaikkoja Suomesta ja maailmalta. Voit lisätä kerralla useamman hakusanan hakukenttään. Hakuehtojen lisäys valikoista päivittää automaattisesti hakutuloksia. Kirjautuneena käyttäjänä voit lisätä ja tallentaa työpaikkoja itsellesi suosikkeihin Omille sivuillesi. Tarkastele suosikkejasi omilla sivuillasi.

# data[].attributes.attachment_link.title
Kesätyö 2024 alle 18-vuotiaille Helsinki - Duunitori

# data[].attributes.attachment_link.description
Haussa kesätyö 2024 alle 18-vuotiaille? Katso kaikki kesätyöpaikat haulle alle 18-vuotiaat, Helsinki. Nappaa ensimmäinen kesätyö nyt!

# data[].attributes.attachment_link.title
Kuka ei palkkais tätä miestä!?!?!? Mihin töihin??? #työhaastattelu  #standup  #mikkokauppinen

# data[].attributes.attachment_link.embed_code
@therabbitdad
Kuka ei palkkais tätä miestä!?!?!? Mihin töihin??? #työhaastattelu #standup #mikkokauppinen
♬ alkuperäinen ääni - therabbitdad🐰 nuoriso-ohjaaja

# data[].attributes.attachment_link.title
Kuka ei? Voiko noin sanoo? Olisko teillä vinkata #mikkokauppinen :selle parempaa vastausta? Toi tyytyväinen ilme, en kestä  🤣🤣🏆

# data[].attributes.attachment_link.embed_code
@therabbitdad
Kuka ei? Voiko noin sanoo? Olisko teillä vinkata #mikkokauppinen :selle parempaa vastausta? Toi tyytyväinen ilme, en kestä 🤣🤣🏆
♬ Mission impossible - The Spelding's Jazz Orchestra

# data[].attributes.attachment_link.title
Palkkaisitko silti? Kannattaako kaikkia paikkoja hakea?!  #työhaastattelu  #uimavalvoja  #suomitiktok

# data[].attributes.attachment_link.embed_code
@therabbitdad
Palkkaisitko silti? Kannattaako kaikkia paikkoja hakea?! #työhaastattelu #uimavalvoja #suomitiktok
♬ alkuperäinen ääni - therabbitdad🐰 nuoriso-ohjaaja

# data[].attributes.attachment_link.title
Muutama ajatus työnhakuun #kesätyö #työnhaku #työhakemus #suosittelija

# data[].attributes.attachment_link.embed_code
@therabbitdad
Muutama ajatus työnhakuun #kesätyö #työnhaku #työhakemus #suosittelija
♬ Luxury fashion (no vocals) - TimTaj

# data[].attributes.attachment_link.title
Tuttu tilanne? Oletko itse laittanut osaamista vähän ylä tai alakanttiin? #työhaastattelu  #standup  #mikkokauppinen

# data[].attributes.attachment_link.embed_code
@therabbitdad
Tuttu tilanne? Oletko itse laittanut osaamista vähän ylä tai alakanttiin? #työhaastattelu #standup #mikkokauppinen
♬ original sound - therabbitdad🐰 nuoriso-ohjaaja

# data[].attributes.attachment_link.title
Muista selvittää työhaastattelussa, haluatko sinä oikeesti töihin siihen paikkaan! Tää usein unohtuu! #työhaastattelu Roolis: #albertkajava #standup

# data[].attributes.attachment_link.embed_code
@therabbitdad
Muista selvittää työhaastattelussa, haluatko sinä oikeesti töihin siihen paikkaan! Tää usein unohtuu! #työhaastattelu Roolis: #albertkajava #standup
♬ alkuperäinen ääni - therabbitdad🐰 nuoriso-ohjaaja

# data[].attributes.attachment_link.title
Meneekö kysymys vaan ohi, jos ei vastaa? #työhaastattelu  vai voisko tiettyihin kysymyksiin vaan varautua...

# data[].attributes.attachment_link.embed_code
@therabbitdad
Meneekö kysymys vaan ohi, jos ei vastaa? #työhaastattelu vai voisko tiettyihin kysymyksiin vaan varautua...
♬ alkuperäinen ääni - therabbitdad🐰 nuoriso-ohjaaja

# data[].attributes.attachment_link.title
Menikö hyvin? Mitä töitä saisin? Ja onko aina yhtä vaikeat: #työhakemus  #työhaastattelu Tässä haastattelijana #standupkoomikko  #mikkokauppinen

# data[].attributes.attachment_link.embed_code
@therabbitdad
Menikö hyvin? Mitä töitä saisin? Ja onko aina yhtä vaikeat: #työhakemus #työhaastattelu Tässä haastattelijana #standupkoomikko #mikkokauppinen
♬ original sound - therabbitdad🐰 nuoriso-ohjaaja

# data[].attributes.attachment_link.readable_text
Kesäseteli on nyt sähköinen!

Kesäsetelin sähköinen hakulomake avautuu 14.2.2023 tällä sivustolla.
Vuonna 2023 kaikki helsinkiläiset ja Helsingin kouluissa opiskelevat 9 luokkalaiset, TUVA-, Valma ja kymppiluokkalaiset ovat oikeutettuja hakemaan Kesäsetelin. Myös kaikki helsinkiläiset toisen asteen (lukio ja ammattikoulu) ensimmäisen vuoden opiskelijat ovat oikeutettuja hakemaan Kesäsetelin.
Opiskelet siis yllä mainituilla luokalla lukukaudella 2022-23. Kaikki seteliin oikeutetut hakijat saavat setelin.

HUOM!
Helsingissä toisen kunnan, toisen asteen opiskelijat ( ammattikoulu ,
lukio) saavat hakea kesäsetelin omasta kotikunnasta, jos
sellainen siellä on.

Työpäivät ja palkka:

Kesäsetelillä tehdään 60 työtuntia

Työtunteja on vähintään 18h/viikko.

Työnantaja maksaa palkkaa vähintään 400 euroa (60 työtunnilta). Summa pitää sisällään lomakorvauksen. Lisäksi työnantaja maksaa normaalit työnantajamaksut.

Kesätyöjakso voi olla tuntimäärältään pidempi, tällöin 60 työtuntia ylittävän osuuden palkan on oltava vähintään alan työehtosopimuksen mukainen vähimmäispalkka.

Ota yhteyttä kesätyöpaikkoihin ja tarjoa Kesäseteliä työnantajalle. Muista, että Kesäseteli on voimassa 1.6.-15.8.2023 välillä.

Työnantaja voi jo julkaista työpaikan Kesäseteli- sivustolla, ja työsuhteen päätyttyä voit hakea kesäsetelikorvauksen helposti sähköisen järjestelmämme kautta.

Ketkä saavat Kesäsetelin?

Vuonna 2023 kaikki helsinkiläiset ja Helsingin kouluissa opiskelevat 9 luokkalaiset, TUVA-, Valma ja kymppiluokkalaiset ovat oikeutettuja hakemaan Kesäsetelin. Myös kaikki helsinkiläiset toisen asteen (lukio ja ammattikoulu) ensimmäisen vuoden opiskelijat ovat oikeutettuja hakemaan Kesäsetelin. Opiskelet siis yllä mainituilla luokalla lukukaudella 2022-23.

# data[].attributes.attachment_link.description
Kesäsetelin sähköinen hakulomake avautuu 14.2.2023 tällä sivustolla. Vuonna 2023 kaikki helsinkiläiset ja Helsingin kouluissa opiskelevat 9 luokkalaiset, TUVA-, Valma ja kymppiluokkalaiset ovat oikeutettuja hakemaan Kesäsetelin. Myös kaikki helsinkiläiset toisen asteen (lukio ja ammattikoulu) ensimmäisen vuoden opiskelijat ovat oikeutettuja hakemaan Kesäsetelin. Opiskelet siis yllä mainituilla luokalla lukukaudella 2022-23. Kaikki seteliin oikeutetut hakijat saavat setelin.

# data[].attributes.attachment_link.readable_text
Mikä on kesätyön ikäraja? Jos on 14-vuotias tai täyttää saman kalenterivuoden aikana 14, voi jo aloittaa kevyet kesätyöt. Kerromme, millaista työtä silloin saa tehdä ja miten 14-vuotias voi löytää kesätyöpaikan. Katso kaikki avoimet kesätyöpaikat alle 18-vuotiaille "
Huomaathan, että mikäli olet jo täyttänyt 15 vuotta ja suorittanut peruskoulun, sinuun pätevät 15 vuotta täyttäneille suunnatut ohjeet sekä kesätyöpaikat 15-16-vuotiaille.

Nuoren työntekijän on tärkeä tietää omat oikeutensa ja pitää niistä huolta. Tässä voit käyttää apuna Duunitorin kesätyöntekijän muistilistaa.

Ota myös huomioon, että alle 15-vuotiaan työsopimuksen tekemiseen tarvitsee aina huoltajan luvan.

14-vuotiaan työntekoon liittyy työajan ja työn keston rajoituksia

Mitä ikärajoja kesätyöhön liittyy? 14-vuotias ei vielä voi työskennellä yhtä paljon kuin täysi-ikäiset, vaan työllä on tiettyjä rajoituksia. Esimerkiksi yli- tai hätätyötä ei saa vielä 14-vuotiaana tehdä lainkaan.

Lisäksi työ ei saa vahingoittaa 14-vuotiaan kehitystä tai terveyttä tai haitata koulunkäyntiä.

Työtä saa tehdä tilapäisesti näillä ehdoilla

1. Korkeintaan puolet kesäloma-ajasta. Esimerkiksi 10 viikon mittaisesta kesälomasta saa siis työskennellä korkeintaan viisi viikkoa.

2. Tilapäisesti koulutyön aikana, kunhan työsuoritukset ovat lyhytaikaisia ja töitä ei tee yli 12 tuntia viikossa. Esiintyvänä artistina, kuten näyttelijänä tai laulajana, on mahdollista työskennellä tilapäisesti.

Näin työaikaa rajoitetaan

Koulupäivinä maksimityöaika on kaksi tuntia, viikonloppuisin ja muina vapaapäivinä seitsemän tuntia. Koulupäivinä työskennellessä koulu- ja työpäivän yhdistetty pituus ei saa ylittää kahdeksaa tuntia, eli kahden tunnin työpäivän lisäksi koulua saa olla korkeintaan kuusi tuntia.

Loma-aikoina, kuten kesälomalla, työaika saa olla korkeintaan seitsemän tuntia päivässä ja 35 tuntia viikossa.

Lähtökohtaisesti työajan pitää sijoittua aamukahdeksan ja iltakahdeksan välille, ja tästä poikkeamiselle tulee olla painava syy.

Työpäivien välille on varatta 14 tuntia lepoaikaa, eli jos 14-vuotias tekee edellisenä iltana töitä kahdeksaan asti, hän voi mennä töihin seuraavana päivänä aikaisintaan kymmeneltä.

Lisäksi laki määrää, että yli neljän ja puolen tunnin työaikaan kuuluu yksi puolen tunnin tauko, jonka aikana saa poistua työpaikalta esimerkiksi syömään.

Lue lisää 14-vuotiaana työskentelystä Finlexin sivuilta kohdasta Laki nuorista työntekijöistä.

Vinkit työnhakuun - näin 14-vuotias voi napata kesätyön

Kesätöitä 14-vuotiaille voi olla vaikea löytää, sillä halukkaita työntekijöitä on enemmän kuin sopivia työpaikkoja. Mahdotonta kesätyön löytäminen 14-vuotiaana ei kuitenkaan ole, kunhan huomioi ikärajat.

14-vuotias voi työllistyä esimerkiksi kaksi viikkoa kestävän Tutustu työelämään ja tienaa -kesäharjoittelun kautta. Harjoittelujaksoja tarjoavat monet tunnetut yritykset, kuten S-ryhmä, Lidl ja Fazer.

Lisäksi 4h-yhdistykset työllistävät vuosittain tuhansia alaikäisiä eri tehtäviin. Töitä voi löytyä myös esimerkiksi mansikkamaalta.

Kesätöitä etsiessä kannattaa myös itse olla aktiivinen ja reippaasti kertoa kavereille, sukulaisille ja esimerkiksi naapureille etsivänsä kesätöitä. Julkaise ilmoitus esimerkiksi naapurustosi Facebook-ryhmässä. Voit tarjoutua vaikkapa lasten- tai eläintenhoitajaksi, ikkunanpesuun, puutarhatöihin tai siivoushommiin.

1. Eniten avoimia kesätyöpaikkoja löydät Duunitorilta.

2. Duunitorilta voit lukea hyödyllisiä vinkkejä, jotka auttavat esimerkiksi kesätöiden etsimisessä, työhakemuksen tekemisessä ja työhaastattelussa.

3. Tilaa työpaikkavahti eli Duunivahti, jos haluat tietoa avoimista kesätyötyöpaikoista sähköpostiisi heti niiden tultua julki.

4. Facebookista löydät Duunitorin ylläpitämiä kesätyöryhmiä ja opiskelijoille suunnattuja ryhmiä, joihin tulee ilmoituksia avoimista työpaikoista esimerkiksi eri paikkakunnilla.

5. Seuraa myös Kesätyöt-sivuamme LinkedInissä ja Duunitoria TikTokissa, niin kuulet avoimista työpaikoista ja saat vinkkejä kesätyönhakuun.

Onnea kesätyönhakuun!
Kaikki avoimet kesätyöpaikat alle 18-vuotiaille " Kaikki avoimet kesätyöpaikat " Lue myös: Ensimmäisen kesätyöpaikan hakeminen - näin nappaat kesäduunin Näin saat kesätyön - kesäduuniopas kertoo kaiken, mitä sinun pitää tietää Kesätyöpaikat alle 18-vuotiaille - katso paikat ja lue vinkit töiden löytämiseen 8 kysymystä kesätyönhausta - nyt on aika hakea töitä kesäksi!

# data[].attributes.attachment_link.title
Kesätöitä 14-vuotiaille - tarkista faktat ja lue vinkit, jotka auttavat löytämään kesätyöpaikan

# data[].attributes.attachment_link.description
Kesätöitä löytyy myös 14-vuotiaille. Mikä on kesätyön ikäraja? Millaista työtä voi tehdä, jos on 14-vuotias tai täyttää samana vuonna 14? Lue vinkit.

# data[].attributes.attachment_link.readable_text
CV on paperi, johon kirjoitat sen mitä osaat, mikä se sun oma osaamisesi on ja mitä koulutuksia ja kursseja olet käynyt. Työhakemus on se millä "myyt" itsesi työnantajalle.

Työhakemuksesta selviää miksi haet kyseistä paikkaa ja miksi työnantajan tulisi palkata just sut - työhakemukseen siis saa ja kannattaa panostaa! Muista perehtyä työpaikkaan, katso nettisivut ja sosiaalinen media.

Kukapa sen kissan hännän nostaa ellei kissa itse!

Mikä on CV ja mitä tietoja siihen laitetaan?

CV on tiivistelmä osaamisesta, esitä vain tärkeimmät asiat. Se kertoo sinusta kaiken oleellisen listattuna, tiiviissä muodossa - kuka olet ja mitä osaat.

Merkitse tiedot aikajärjestyksessä uusimmasta vanhimpaan:

Henkilötiedot

Koulutus

Työkokemus

Kurssit

Kieli- ja ATK-taidot, sometaidot

Voit kertoa myös harrastuksesi ja mahdolliset luottamustoimesi

Mikäli työkokemuksesi on vähäinen, kerro laajemmin esim. harrastuksistasi

Muista mainita myös opiskeluaikaiset työharjoittelupaikat/TET-harjoittelut

Esitä osaamisesi rehellisesti

Työhakemus

Työhakemuslomakkeissa pyydetään myös kirjoittamaan itsestäsi "Henkilökohtainen esittely" -kentässä. Tätä kohtaa ei kannata jättää tyhjäksi. Jos tuntuu vaikealta miettiä omaa osaamistaan, voit jäsentää sitä vaikka tämän avulla: Itsetuntemus.

Valmistaudu lomakkeiden täyttämiseen huolelisesti ja tee CV:n lisäksi myös 2-4 kappaleen pituinen kuvaus itsestäsi.

Mitä osaat? Mitä olet tehnyt? Mitä harrastat? Mitkä adjektiivit kuvaavat sinua ja mistä olet kiinnostunut? Ja ennenkaikkea, miksi juuri sinä haluat haettavaan paikkaan töihin!

* CV & Työhakemuspohjat sekä "itsetuntemus" ovat Ohjaamo Helsingin materiaalia. Ohjaamosta saa ympäri vuoden apua, tukea neuvoa ja opastusta asumisen, opiskelun, työhakemusten ja elämään liittyvien asioiden suhteen.

# data[].attributes.attachment_link.description
CV on paperi, johon kirjoitat sen mitä osaat, mikä se sun oma osaamisesi on ja mitä koulutuksia ja kursseja olet käynyt. Työhakemus on se millä "myyt" itsesi työnantajalle. Työhakemuksesta selviää miksi haet kyseistä paikkaa ja miksi työnantajan tulisi palkata just sut - työhakemukseen siis saa ja kannattaa panostaa!

# data[].attributes.attachment_link.title
Miten tehdä työhakemus ilman työkokemusta? Katso vinkit kesätyönhakijalle!⎪Duunitori

# data[].attributes.attachment_link.title
Kesätyö 2024 15-16-vuotiaille - Ysit töihin | Duunitori

# data[].attributes.attachment_link.description
Haussa kesätyö 2024 15-16-vuotiaille? Duunitorilta löydät kaikki avoimet kesätyöpaikat 15-16-vuotiaille yhdellä haulla!